***Η μαστίχη και το Κάστρο της Χίου, δύο συγκλίνουσες διαδρομές στο πέρασμα του χρόνου.***

**Παρασκευή 27 Ιουλίου 2018:** Προβολή ταινίας *«Το δέντρο που πληγώναμε»,* σκηνοθεσία:: Δήμος Αβδελιώδης

Μια ταινία από τις πιο ποιητικές του ελληνικού κινηματογράφου, με φόντο την παιδική αθωότητα, τη φιλία και την ενηλικίωση. Αφηγείται την ιστορία δύο μικρών αγοριών, τα οποία θα περάσουν μαζί τις καλοκαιρινές διακοπές στα μαστιχοχώρια της Χίου το 1960, δίπλα στους σχίνους, στα δέντρα που πληγώνονται και δακρύζουν την αστραφτερή μαστίχη.

Η ταινία θα προβληθεί στην αυλή του Βυζαντινού Μουσείου Χίου, ώρα 21.00

 Είσοδος : Δωρεάν

**Παρασκευή 17 Αυγούστου 2018:** Ημερίδα αφιερωμένη στο Κάστρο της Χίου με τίτλο: «Τα πορίσματα της έρευνας από τις πρόσφατες εργασίες στα χερσαία τείχη του Κάστρου Χίου», στην οποία οι επιβλέπουσες του έργου που υλοποιεί η Εφορεία στο πλαίσιο του ΕΣΠΑ 2014-2020 θα παρουσιάσουν τα νέα στοιχεία από αρχιτεκτονικής, αρχαιολογικής και ιστορικής πλευράς. Επίσημος προσκεκλημένος ο Δ/ντης της Ιταλικής Αρχαιολογικής Σχολής κ. Emanuele Papi, ο οποίος θα μιλήσει για την συμβολή της Ιταλικής Σχολής και της Ιταλικής επιστήμης στην έρευνα για το Κάστρο της Χίου και τα μεσαιωνικά μνημεία της Χίου.

Η ημερίδα θα πραγματοποιηθεί στην «Σκοτεινή Φυλακή» στο Κάστρο της Χίου, ώρα:11.00.

**Δευτέρα 20 Αυγούστου 2018:** Συναυλία με τον Παντελή Θαλασσινό

Ο χιώτης τραγουδοποιός Παντελής Θαλασσινός με τις αέρινες συνθέσεις του στις οποίες κυριαρχούν οι εικόνες από τη φύση, τα πουλιά και τη θάλασσα, θα μας ταξιδέψει μελωδικά στις ομορφιές της Χίου.

Η συναυλία θα πραγματοποιηθεί στην αυλή του Οθωμανικού Λουτρού στο Κάστρο της Χίου, ώρα : 21.00

Είσοδος : Δωρεάν

**Τρίτη 7 Αυγούστου 2018 έως Τρίτη 31 Αυγούστου 2018:** Περιοδική έκθεση με θέμα την μαστίχη από την αρχαιότητα έως σήμερα. Θα εκτεθούν ευρήματα από ανασκαφές της Εφορείας που αφορούν την μαστίχη, τα οποία θα συνδιαλέγονται με σύγχρονες κατασκευές και εγκαταστάσεις χιωτών καλλιτεχνών.

Η περιοδική έκθεση θα λειτουργεί στο Οθωμανικό Λουτρό στο Κάστρο της Χίου, Καθημερινά, 8:00-15:00 (εκτός Δευτέρας).